Bepanaszolták Magyarországot a benzinturizmus leállítása miatt
Bepanaszolták Magyarországot a benzinturizmus leállítása miatt az osztrák autókluboknál - számolt be az RTL. Az osztrák Die Presse megszólaltatta a két autóklubot, az ARBÖ-t és az ÖAMTC-t is.
Az osztrák Die Presse az APA hírügynökség cikke alapján arról ír, hogy a magyar kormány csütörtöki bejelentését követően péntektől vége a Magyarországra irányuló benzinturizmusnak, azonban „a magyar szabályozás gyakorlati megvalósítása továbbra is sok kérdést hagy megválaszolatlanul”. Két autóklubot, az ARBÖ-t és az ÖAMTC-t is megszólaltatták, mindkét szervezet kétségbe vonja a magyar szigorítás jogszerűségét. Mint írják: egyelőre a gyakorlati megvalósítás nem világos. Pénteken emiatt a Független Benzinkutak Szövetsége Orbán Viktor miniszterelnökhöz fordult.
Martin Grasslober, az ÖAMTC közlekedésirányítási szakértője szerint problémákhoz vezethet, hogy a kasszarendszerek részben nem tudják kezeli a helyzetet. Grasslober hozzátete: kaptak olyan visszajelzéseket, hogy elküldik az embereket a kutaknál és hiányol egy kis fantáziát a gyakorlati megvalósítás kivitelezéséhez.
Alapvetően Magyarország megsérti az uniós jogot, és kár, hogy ez történik
– mondta az ARBÖ szóvivője, Sebastian Obrecht. Martin Grasslober is ezen a véleményen van, szerinte a nem magyarokat árdiszkrimináció éri, ez pedig az uniós jog alapján problémás. Az ÖAMTC-hez már reggel érkezett tagi megkeresés, hogy mindez egyáltalán megengedhető-e, lehet-e panaszt tenni.
Kiemelik: ha jogszerűtlenségről van is szó, ez nem változtat a kialakult káoszon, a szabályozás bírósági vizsgálata hónapokig tart. Arra, hogy a rendszám alapján dől el, hogy ki tankolhat a hatósági áras benzinből, az ÖAMTC közlekedésirányítási szakértője azt mondta:
nézzük meg, hogy ez tényleg megvalósítható-e.
Az RTL megjegyeztem hogy pénteken az osztrák lapok intenzíven foglalkoztak azzal, hogy pénteket véget ért a benzinturizmus.
Címlapkép forrása: Getty Images
osztrák, üzemanyag, Ausztria, orbán viktor, mol, tankolás, benzin benzinár, autós, Magyarország, benzinturizmus,